*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 9ης Φεβρουαρίου 1990

για την τροποποίηση της απόφασης 88/148/ΕΟΚ σχετικά με το πολυετές πρόγραμμα προσανατολισμού του αλιευτικού στόλου (1987-1991) που υπέβαλε η Ελλάδα στο πλαίσιο του κανονισμού (ΕΟΚ) αριθ. 4028/86

(Το κείμενο στην ελληνική γλώσσα είναι το μόνο αυθεντικό)

(90/106/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), και ιδίως το άρθρο 4 και το άρθρο 5 παράγραφος 2,

Εκτιμώντας:

τα αποτελέσματα των συνεδριάσεων με τις ελληνικές αρχές σχετικά με το στάδιο προόδου του πολυετούς προγράμματος προσανατολισμού, έτσι όπως ορίζεται από την απόφαση 88/148/ΕΟΚ της Επιτροπής (2)·

ότι η κατάσταση που διαπιστώθηκε στον τομέα της θέσης υπό εκμετάλλευση νέων αλιευτικών σκαφών εμφανίζει μια σαφή αύξηση το 1987 και κατά το πρώτο εξάμηνο του 1988 της αλιευτικής ικανότητας που εκφράζεται σε χωρητικότητα (κοχ) και σε ισχύ (kW) ·

ότι η διαδικασία προσαρμογής που έχει αρχίσει και τα μέτρα που πρέπει να τεθούν σε εφαρμογή από την Ελλάδα για τον αποτελεσματικό έλεγχο της δυναμικότητας του ελληνικού αλιευτικού στόλου απαιτούν ένα κάποιο χρονικό διάστημα·

ότι η Επιτροπή προτίθεται να παράσχει την υποστήριξή της στις προσπάθειες εξυγίανσης που καταβάλλει η Ελλάδα, δεδομένου ότι τα διοικητικά ή κανονιστικά μέτρα που συνεπάγονται οι προσπάθειες αυτές αφήνουν να διαφανούν αποτελέσματα, τα οποία επιβεβαιώνουν μια διαρθρωτική εξέλιξη σύμφωνη προς τις κατευθυντήριες γραμμές και επιτρέπουν να επιτευχθούν πράγματι, μέχρι την προβλεπόμενη ημερομηνία, στις 31 Δεκεμβρίου 1991, οι στόχοι που καθορίζονται από την απόφαση 88/148/ΕΟΚ·

ότι, για την υπαγωγή στις παρεκκλίσεις από την αρχή του ασυμβίβαστου με την κοινή αγορά των κρατικών ενισχύσεων στον τομέα της αλιείας, η Επιτροπή θέσπισε τις κατευθυντήριες γραμμές για την εξέταση των εθνικών ενισχύσεων στον τομέα της αλιείας (3)·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 88/148/ΕΟΚ τροποποιείται ως εξής:

1. Το άρθρο 3 παράγραφος 2 αντικαθίσταται από το ακόλουθο κείμενο:

«Η Επιτροπή, με βάση τις διαπιστώσεις που προκύπτουν από τις περιοδικές πληροφορίες που αναφέρονται στο άρθρο 2 ή, ελλείψει αυτών, μετά το πέρας μιας περιόδου ενός εξαμήνου, γνωστοποιεί στο κράτος μέλος, εφόσον είναι αναγκαίο, το γεγονός ότι δεν πληρούνται οι όροι, από τους οποίους εξαρτάται η έγκριση του προγράμματος.»

2. Το παράρτημα αντικαθίσταται από το παράρτημα της παρούσας απόφασης.

Άρθρο 2

Η παρούσα απόφαση απευθύνεται στην Ελληνική Δημοκρατία.

Βρυξέλλες, 9 Φεβρουαρίου 1990.

Για την Επιτροπή

Manuel MARIN

Αντιπρόεδρος

(1) ΕΕ αριθ. L 376 της 31. 12. 1986, σ. 7.

(2) ΕΕ αριθ. L 70 της 16. 3. 1988, σ. 23.

(3) ΕΕ αριθ. C 313 της 8. 12. 1988, σ. 21.

ΠΑΡΑΡΤΗΜΑ

«ΠΑΡΑΡΤΗΜΑ

ΠΟΛΥΕΤΕΣ ΠΡΟΓΡΑΜΜΑ ΠΡΟΣΑΝΑΤΟΛΙΣΜΟΥ ΓΙΑ ΤΟΝ ΑΛΙΕΥΤΙΚΟ ΣΤΟΛΟ ΤΗΣ ΕΛΛΑΔΑΣ

(1987-1991)

Ι. ΓΕΝΙΚΑ ΣΤΟΙΧΕΙΑ

Το πρόγραμμα αφορά το σύνολο του αλιευτικού στόλου και καλύπτει ολόκληρη την επικράτεια αυτού του κράτους μέλους.

ΙΙ. ΣΤΟΧΟΙ

1. Το πρόγραμμα οφείλει να επιτύχει:

α) τη μείωση του συνόλου του αλιευτικού στόλου στους 130 946 κοχ ολικής χωρητικότητας (κοχ) και σε 493 776 kW, σύμφωνα με τις διατάξεις που περιλαμβάνονται στο σημείο ΙΙ.2·

β) τον εκσυγχρονισμό των σκαφών του μεσογειακού στόλου με αντικειμενικό σκοπό την ασφάλεια των σκαφών στη θάλασσα καθώς και την ασφάλεια των αλιέων επί του σκάφους·

γ) το νέο προσανατολισμό των αλιευτικών δραστηριοτήτων από τις παράκτιες ζώνες προς ύδατα περισσότερο απομακρυσμένα και βαθύτερα·

δ) την καλύτερη πλαισίωση και έλεγχο των αλιευτικών δραστηριοτήτων και της εξέλιξης του στόλου·

ε) τον εκσυγχρονισμό των υπαρχόντων σκαφών εφόσον αυτό δεν επιφέρει αύξηση της συνολικής αλιευτικής ικανότητας της κατηγορίας στην οποία ανήκει το σκάφος, με εξαίρεση τα σκάφη που αναφέρονται στο σημείο IV.2.

2. Η εξέλιξη του αλιευτικού στόλου, με εξαίρεση:

- τα βοηθητικά σκάφη που προορίζονται αποκλειστικά για την υδατοκαλλιέργεια,

- τα σκάφη που προορίζονται αποκλειστικά για την αλιεία αχιβάδων,

κατά τη διάρκεια της περιόδου που καλύπτεται από το πρόγραμμα, θα πρέπει να γίνει εντός των ακόλουθων ορίων:

Χωρητικότητα

(σε κοχ)

1.2.3.4,7 // // // // // Κατηγορία σκαφών

// Στόχος του

προγράμματος

(Κανονισμός

(ΕΟΚ)

αριθ. 2908/83) // Κατάσταση

την 1. 1. 1987 // Στόχοι που πρέπει να επιτευχθούν στις

1.2.3.4.5.6 // // // // 31. 12. 1989

// 31. 12. 1990

// 31. 12. 1991

// // // // // // // 1. Μεσογειακός στόλος // 107 859 // 104 718 // // // 104 950 // - στόλος παράκτιας αλιείας // // 65 912 // // // 65 000 // - στόλος μέσης αλιείας // // 37 806 // // // 38 790 // - στόλος αλιείας ανοικτής θάλασσας // // 1 000 // // // 1 160 // 2. Στόλος πελαγίσιας αλιείας // 26 800 // 33 043 // // // 25 996 // // // // // // // Σύνολο Α

// 134 659 // 137 761 // 137 079 // 133 672 // 130 946 // // // // // // // Βοηθητικά σκάφη που προορίζονται για την υδατοκαλλιέργεια και σκάφη που προορίζονται για την αλιεία αχιβάδων // // // // // // // // // // // // Σύνολο Β

// // // // // // // // // // // Ισχύς κινητήρα

(σε kW)

1.2.3.4,7 // // // // // Κατηγορία σκαφών

// Στόχος του

προγράμματος

(Κανονισμός

(ΕΟΚ)

αριθ. 2908/83) // Κατάσταση

την 1. 1. 1987 // Στόχοι που πρέπει να επιτευχθούν στις

1.2.3.4.5.6 // // // // 31. 12. 1989

// 31. 12. 1990

// 31. 12. 1991

// // // // // // // 1. Μεσογειακός στόλος // 457 147 // 511 127 // // // 449 363 // - στόλος παράκτιας αλιείας // // 286 508 // // // 251 268 // - στόλος μέσης αλιείας // // 220 619 // // // 193 455 // - στόλος αλιείας ανοικτής θάλασσας // // 4 000 // // // 4 640 // 2. Στόλος πελαγίσιας αλιείας // 45 320 // 57 696 // // // 44 413 // // // // // // // Σύνολο Α

// 502 467 // 568 823 // 561 318 // 523 795 // 493 776 // // // // // // // Βοηθητικά σκάφη που προορίζονται για την υδατοκαλλιέργεια και σκάφη που προορίζονται για την αλιεία αχιβάδων // // // // // // // // // // // // Σύνολο Β

// // // // // // // // // // // ΙΙΙ. ΠΡΟΒΛΕΠΟΜΕΝΕΣ ΕΝΕΡΓΕΙΕΣ

1.1. Ενώ οι στόχοι που αναφέρονται στο σημείο ΙΙ.2 ''Σύνολο Α " καθορίζουν μια μείωση της αλιευτικής ικανότητας ίση με τη διαφορά μεταξύ της κατάστασης που ισχύει την 1η Ιανουαρίου 1987 και του στόχου που πρέπει να επιτευχθεί στις 31 Δεκεμβρίου 1991, είναι επίσης αναγκαίο να ληφθεί υπόψη το υπόλοιπο της αλιευτικής ικανότητας που προκύπτει:

- από τα σχέδια ναυπήγησης αλιευτικών σκαφών που έχουν τύχει κοινοτικών και εθνικών ενισχύσεων στο πλαίσιο της δόσης 1987,

- από τις αιτήσεις κοινοτικής χρηματοδότησης για τη ναυπήγηση αλιευτικών σκαφών που εξετάζονται προς το παρόν από την Επιτροπή (1),

- από τις εισόδους και εξόδους του στόλου που πραγματοποιήθηκαν από την 1η Ιανουαρίου 1987 έως τις 30 Ιουνίου 1988 και δεν έχουν ληφθεί υπόψη στα προηγούμενα εδάφια, που όταν προστεθούν, δίνουν το γενικό υπόλοιπο της αλιευτικής ικανότητας που θα πρέπει να μειωθεί.

1.2. Οι προβλεπόμενες στο σημείο ΙΙΙ.1.1 μειώσεις θα πρέπει να πραγματοποιηθούν με τις ακόλουθες ενέργειες, που θα πρέπει να τεθούν σε εφαρμογή υπό την προϋπόθεση ότι η θέση σε λειτουργία των εν λόγω αλιευτικών ικανοτήτων θα πρέπει να πραγματοποιηθεί εντός των ορίων του προγράμματος και έχοντας υπόψη ότι οι προβλεπόμενες μειώσεις για καθεμία από τις ενέργειες θα μπορούν να ποικίλλουν, υπό τον όρο ότι τηρείται ο συνολικός όγκος μείωσης της αλιευτικής ικανότητας που ορίζεται στο σημείο ΙΙΙ. 1.1:

α) μείωση του συνόλου του στόλου με την ανανέωση των εν ενεργεία σκαφών που έχουν υποστεί ατύχημα, ναυάγιο ή άλλο συμβάν, και ιδίως με την απόσυρση εν ενεργεία μονάδων συνδεδεμένων άμεσα με τη ναυπήγηση νέων σκαφών, σύμφωνα με του προγραμματισμούς και τους στόχους που καθορίζονται στο σημείο ΙΙ.2·

β) η θέσπιση και η εφαρμογή μέτρων που προορίζονται για την προσαρμογή της αλιευτικής ικανότητας του στόλου, όπως η χορήγηση πριμοδότησης για την οριστική παύση δραστηριοτήτων, κυρίως με σκοπό την αντιστάθμιση των απαραίτητων μειώσεων που δεν θα ήταν δυνατό να πραγματοποιηθούν με προγενέστερες ενέργειες·

γ) άλλα μέτρα που επιτρέπουν την επίτευξη των ίδιων αποτελεσμάτων.

2. Άμεση καθιέρωση νηολογίου αλιευτικών σκαφών με σκοπό τον έλεγχο της αλιευτικής ικανότητας του στόλου. Το εν λόγω νηολόγιο θα πρέπει να συμπληρωθεί μέχρι τις 30 Σεπετεμβρίου 1989.

3. Μείωση της αλιευτικής ικανότητας του ''τοπικού στόλου" (σκάφη μικρότερα των 9 μέτρων μεταξύ καθέτων).

4. Νέος προσανατολισμός του ''στόλου παράκτιας αλιείας" με την απόσυρση αχρήστων ή ακατάλληλων μονάδων και με την ενθάρρυνση της χρησιμοποίησης περισσότερο επιλέκτων αλιευτικών μεθόδων.

5. Αναδιάρθρωση και εκσυγχρονισμός του ''στόλου μέσης αλιείας " με τη θέση σε λειτουργία μονάδων ελαστικότερης χρήσης.

6. Μείωση του στόλου πελαγίσιας αλιείας με την ενθάρρυνση της οριστικής απόσυρσης καθώς και με τη δημιουργία μικρότερων μονάδων.

7. Θέσπιση και εφαρμογή νομοθετικών ή/και διοικητικών μέτρων για τον αποτελεσματικό έλεγχο των αλιευτικών ικανοτήτων και δραστηριοτήτων με σκοπό την επίτευξη των στόχων του προγράμματος που αναφέρονται στο σημείο ΙΙ.2.

IV. ΠΑΡΑΤΗΡΗΣΕΙΣ

1. Ο γενικός στόχος που αναφέρθηκε στο σημείο ΙΙ.1 στοιχείο α) καθώς και οι στόχοι ανά κατηγορία στόλου που αναφέρονται στους πίνακες ανωτέρω, δύνανται να αναθεωρηθούν μόνο βάσει συγκεκριμένων επιστημονικών εκτιμήσεων που επιτρέπουν των προσδιορισμό θαλασσίων πόρων που δεν έχουν μέχρι σήμερα τύχει πλήρους εκμετάλλευσης. Εντούτοις, θα επιτραπεί η αύξηση της αλιευτικής ικανότητας του στόλου ανοικτής θαλάσσης στη Μεσόγειο κατά 160 κοχ και 640 kW, υπό την προϋπόθεση ότι:

- οι αλιευτικές δραστηριότητες ασκούνται κατά τρόπο που να εξασφαλίζει την ισορροπία σε σχέση με τους πόρους που ενδέχεται να εκμεταλλευτούν τα σκάφη αυτά και αφορά την αλιεία από ενήλικα άτομα, και

- τα στατιστικά στοιχεία που αφορούν τα αλιεύματα του εν λόγω στόλου, διαβιβάζονται προηγουμένως στην Επιτροπή.

2. Όσον αφορά τα αλιευτικά σκάφη που αλιεύουν στην παράκτια ζώνη και έχουν μήκος κατώτερο των 12 μέτρων μεταξύ καθέτων, μπορεί να ληφθεί υπόψη μια περιορισμένη αύξηση της χωρητικότητας (ανώτατο όριο 10 %) και της ισχύος του κινητήρα του σκάφους (ανώτατο όριο 6 %), για να βελτιωθεί η ασφάλεια, οι συνθήκες εργασίες και διατήρησης των αλιευμάτων στο σκάφος, εφόσον η εν λόγω αύξηση είναι δεόντος αιτιολογημένη και εφόσον τηρούνται οι στόχοι της κατηγορίας στην οποία ανήκουν τα σκάφη αυτά, όπως αυτοί ορίζονται στο σημείο ΙΙ.2 του παρόντος παραρτήματος. Μια τέτοια αύξηση θα μπορούσε, ενδεχομένως, να επέλθει μόνο σε ισορροποία με τους πόρους, τους οποίους μπορούν να εκμεταλλευτούν τα σκάφη αυτά.

3. Ο νέος προσανατολισμός των αλιευτικών δραστηριοτήτων, που αναφέρονται στο σημείο ΙΙ.1 στοιχείο γ), θα πρέπει να συνοδεύεται απαραίτητα από την εφαρμογή κανονιστικών μέτρων που θα επιτρέπουν αν εξασφαλίζεται η μείωση της αλιευτικής δραστηριότητας στα ύδατα όπου αλιεύει παραδοσιακά ο ''τοπικός στόλος".

4. Κάθε αύξηση της ανά μονάδα μέσης χωρητικότητας των αλιευτικών σκαφών του μεσογειακού στόλου, θα πρέπει να συνοδεύεται από παράλληλες ενέργειες για την οριστική απόσυρση ακαταλλήλων σκαφών.

5. Τα σκάφη του στόλου πελαγίσιας αλιείας τα οποία δεν είναι επί του παρόντος εν ενεργεία, θα δύνανται να λαμβάνονται υπόψη στα πλαίσια του παρόντος προγράμματος μόνο σε συνάρτηση με τη μείωση του εν ενεργεία στόλου πελαγίσιας αλιείας.

6. Οι στόχοι του προγράμματος θα πρέπει να επιτευχθούν τουλάχιστον κατά 10 % μέχρι το τέλος του 1989 και τουλάχιστον κατά 60 % μέχρι το τέλος του 1990.

7. Η Επιτροπή υπενθυμίζει ότι οι ενισχύσεις που χορηγούνται από την Ελλάδα στον αλιευτικό τομέα, συμπεριλαμβανομένης της ναυπήγησης αλιευτικών σκαφών, θα πρέπει να εντάσσονται στα πλαίσια του παρόντος προγράμματος.»

(1) Η απόσυρση των αιτήσεων χρηματοδότησης, που εξετάζονται προς το παρόν από την Επιτροπή, θα επιτρέψει την προσαρμογή του υπολοίπου της αλιευτικής ικανότητας.